OpenLLM-France/wikimedia huggingface dataset:
# Aire-erasoentzako babesleku

Aire-erasoentzako babeslekua edo Lehergailuen aurkako babeslekua populazio zibila eta militarra babesteko Bigarren Mundu Gerran zabaldu ziren guneak izan ziren. Hegazkinak gerra horretan hasi ziren erabiltzen herritar arruntak erasotzeko. Hiriak eta herriak lehergailuen helburua bihurtu ziren eta, ondorioz, jendea babesteko guneak sortu behar izan ziren.

## Euskal Herrian

Euskal Herrian ezagutzen diren horrelako babeslekuak Bizkaian daude: Bilbon, Gernikan, Barakaldon... Espainiako Gerra Zibila bitartean eginak dira eta Bizkaian daude lurralde hori frankistek konkistatutako azken lurraldea izan zelako eta horri esker errepublikaren aldekoek hobeto antolatzeko denbora izan zutelako.
Babesleku horiek berez egiten ziren batzutan baina askotan aurretik zeuden tokiak erabiltzen ziren. Tunelak, sotoak, zubiak... leku egokiak ziren jendea haien burua babesteko.

## Iruditegia

Hona hemen margolanaren bertsio batzuk:
* Londresko metro-geltoki bat babesleku moduan erabilia.
* Londresko babesleku baten seinaleak.
* Espainiako Gerra Zibilean Almerian egindako babeslekuak.
* Espainiako Gerra Zibilean Valentzian egindako babeslekuak.

## Erreferentziak

* ↑ https://turismoa.euskadi.eus/eu/top-bidaiak/gernika-aire-erasoentzako-babeslekuen-bidea/aa30-12378/eu/
* ↑ https://www.enbarakaldo.com/es/actualidad/barakaldo-identifica-mas-de-una-docena-de-bombardeos-y-16-refugios-antiaereos-durante-la-guerra-civil/8841

## Ikus, gainera

* Bunker
* Lubaki
* Gernikako bonbardaketa

## Kanpo loturak

* Gernikako bonbardaketa eta aire erasoentzako babeslekuak.
* (Gaztelaniaz): Gernikako aire-erasoentzako babeslekuen bideoa.
* (Gaztelaniaz): Bartzelonako aire-erasoentzako babeslekuak - PDF
* (Gaztelaniaz): Clifford Road Museoa.
* (Ingelesez): Londresko aire-erasoentzako babeslekuen argazkiak.
* Datuak: Q389959
* Multimedia: Air raid shelters / Q389959
# Aire-gaizto

Aire-gaizto edo Aide euskal mitologiako pertsonaia da. Izaki gaizto honek ekaitzak zuzentzen ditu. Lainogaixto eta Aidegaxto izenak ere hartzen ditu.
Ortzia eta Ortzilainoa ere aipatzen dituzte irelu honen tokiz-tokiko izen moduan, baina azken kasu honetan irelu honen hainbat egintza ez dira kaltegarri eta gaiztoak, eta beste zenbait aparteko berezitasun baditu.

## Etimologia

Izenaren etimologia argia da; Aire-gaiztoa eta Laino-gaiztoa. Antzeko beste zenbait Ireluekin konparatuz gero (Odei kasu), bere gaiztotasuna azpimarratzen da. Kaltea egiten duen irelua da beraz. Izaki gaizto honek ekaitzak zuzentzen ditu, eta bere eragin txarretatik babesteko, etxe atarian eguzki-lorea edo ereinotz-adarrez egindako gurutzea jartzen ditugu. Hurritzaren adarrak jartzea edo aizkora bat gora begira jartzea ere ohikoa da.

## Elezaharrak eta sinesmenak

* Lapurdin uste dute Aidek gidatzen dituela ekaitzak.
* Aidegaxto baretzeko bedeinkatutako kandelak piztu behar dira, etxeko supazterrean erramu edo ereinotzezko adarrak erre behar dira, edota ereinotz zein elorri zuriaren hostoak buru gainean eraman behar dira ekaitza irauten duen bitartean.
* Aidegaxtoren erasoetatik babesteko beste era bat, etxeko atari nagusian aizkora bat ezartzea da, ahoa gora begira duela. Aizkora antzinako harrizko aizkora baldin bada, askoz hobe.
* Beste babesgarri batzuk hauek dira, beti etxeko atari nagusian jarrita: Ereinotzarekin egindako gurutzea, edo hurritz makilekin zein lizar makilekin. Elorri zuriaren adar bat. Eguzki-lore bat.
Garo edo belar-meta bat tximistatik babesteko, igitaia edo sega bat jarri behar da gainean, ahoa gora begira dagoela.
* Uztaro, uztabedar, lapitza edo latinez "Rumex Crispus" belarra eskuan hartuta, imintzioak egin behar dira, edo norabide bat erakutsi behar zaio ekaitzaren ireluari norberaren uztak eta aziendak salbatzeko, eta handik aldentzeko, halaxe sinesten zuten Zeanurin.
* Halako araoak egiten ziren ere Aian, Ataunen, Torranon eta Orendainen, baina halako ohituren geografiak Euskal Herriaz gain, ia Pirinio guztia hartzen du, eta gure garaia arte heldu dira.
Gauza berbera esan dezakegu gure baseliza zein elizen kanapien indarrez ekaitzaren ireluak izutzeko, eta kanpaietan bertan ekaitzak aldentzeko grabatutako araoez.
Elizen teilatuetan, tximistorratzen gainean ezarritako gurutze, barra, ereinotz adarrak eta abar, jentiltasunatik kristautasunera, baina beti jendea eta bere azienda eta uztak ekaitzaren indar gaiztoetatik babesteko asmoz, doan prozesu luze baten adierazgarri dira.

## Bibliografia

* Jose Miguel de Barandiaran, obras completas. Egilea, Jose Migel Barandiaran. Argitaletxea, Editorial la gran enciclopedia vasca, Bilbo 1976.
* La primitiva religión de los vascos, José Dueso, Orain, 1996. ISBN 84-89077-56-8.

## Kanpoko loturak

(Ingelesez) Aidegaxtoren definizioa ingelesez, Speedylook entziklopedian

## Kanpo estekak

* Datuak: Q521419
# Aire-la-Ville

Aire-la-Ville Suitzako udalerria da. Geneva kantonamenduan dago, Geneva kantonamendua barrutian. 2014an 1,184 biztanle zituen 2,93 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q65280
* Multimedia: Aire-la-Ville / Q65280
Satigny
# Achnastank

Achnastank, Eskoziako gaeleraz: Achadh nan Staing, Eskoziako baserriz osatutako etxalde bat da, Moray eremu administratiboan.

## Kanpo estekak

* Datuak: Q4673846
# Achonry

Achonry (irlanderaz Achadh Conaire) Irlandako Errepublikako udalerri bat da, Sligo konderrian dagoena. 2021ko erroldaren arabera 1.108 biztanle ditu.

## Kanpo estekak

* Datuak: Q1931601
* Multimedia: Achonry / Q1931601
# Achnasaul

Achnasaul, Eskoziako gaeleraz: Achadh nan Sabhal, Eskoziako Highland eskualdeko udalerri bat da, Lochaber barrutian. Loch Arkaig aintziraren ertzean dago, Spean Bridge udalerritik hurbil.

## Kanpo estekak

* Datuak: Q2531727
# Achnasheen

Achnasheen, Eskoziako gaeleraz: Achadh na Sìne, Eskoziako herri txiki bat da, Highland eskualdeko Ross eta Cromarty barrutian.

## Kanpo estekak

* Datuak: Q2193195
* Multimedia: Achnasheen / Q2193195
# Achnashellach

Achnashellach, Eskoziako gaeleraz: Achadh nan Seileach, Eskoziako eremu bat da, Highland eskualdeko Ross eta Cromarty barrutian.

## Kanpo estekak

* Datuak: Q2482446
* Multimedia: Achnashellach / Q2482446
# Aillwee leizea

Aillwee leizea (irlanderaz Pluaiseanna na hAille Buí, ingelesez Aillwee Cave eta, batzutan, McGann's Cave ere deitua, hots, "McGannen Leizea") Irlandako mendebaldean dagoen Clareko konderriaren iparraldean kokatzen den leize bat da. hain zuzen ere The Burren izeneko eremu karstikoan kokatua dago. Ballyvaughan udalerriaren lursailetan kokatua dago, herrigunetik nahiko hurbil.
Ingelesezko Aillwee izena, irlanderazko Aill Bhuí izenetik dator, honek "Labar Horia" esan nahi duelarik. Leizeak 1944an topatu zituzten, 1973 inguruan ikertuak izan zirelarik.
Leizea osatzen duen pasabide sistema mendi barnean kilometro batez barneratzen da. Bere ezaugarrien artean lurpeko ibaia eta urjauzi daude, bai eta estalaktita eta estalagmitak ere.

## Iruditegia

* Barnealdea.
* Barnealdea.
* Barnealdea.
* Barnealdea.

## Ikus gainera

* The Burren
* Poulnabrone trikuharria

## Kanpo estekak

* Aillwee Cave leizearen webgunea (Ingelesez)
* Datuak: Q405285
* Multimedia: Aillwee cave / Q405285
# Ailly-sur-Noye kantonamendua

Ailly-sur-Noye kantonamendua Frantziako kantonamendu bat da. Somme departamenduan dago, Frantzia Garaia eskualdean. Guztira 54 udalerri ditu eta Ailly-sur-Noye da bere hiriburua.

## Kanpo estekak

* Datuak: Q1451230
# Ainhoa Goikoetxea

Ainhoa Goikoetxea Beristain (Bilbo, Bizkaia, 1966) kazetaria eta telebista aurkezlea da.

## Ibilbidea

1989an kazetaritza ikasi zuen EHUn. 18 urterekin Radio Euskadin telefonista moduan hasi zen lanean eta ondoren praktikak egin zituen irrati honetan.
1998an Aire Aire! telebista saioa aurkeztu zuen ETB 1en Josemari Iriondorekin batera.
ETBko saioetan ohiko tertuliakide eta iritziemailea da, eta ostalaritzan lan egiten du gaur egun.

## Erreferentziak

* 1 2 «'Telefonista hasi zen Ainhoa Radio Euskadin, etxea aztoratzen zidan'» www.eitb.eus (Noiz kontsultatua: 2020-04-23).
* ↑ «La Madre De Ainhoa Goikoetxea | La Noche Despierta (20122013) 08/06/2012 | Radio a la carta | EITB Radios» www.eitb.tv (Noiz kontsultatua: 2020-04-23).
* ↑ «Ainhoa Goikoetxea: "Sekula ere ez dut egingo sentitzen ez dudan zerbait" - Debagoiena» Goiena.eus (Noiz kontsultatua: 2020-04-23).
* Datuak: Q91640843
# Ainhoa Ibarra

Ainhoa Ibarra Astelarra (Gernika, 1968ko urriaren 27a -) euskal eskiatzaile ohia da, lau neguko Olinpiar Jokoetan izandakoa.
2002an, Kirolaren Euskal Kontseiluko kide bihurtu zen.

## Olinpiar Jokoak

Hona hemen Olinpiar Jokoetan izandako emaitzak:

## Munduko Txapelketa

Hona hemen Munduko Eski Txapelketetan izandako emaitzak:

## Erreferentziak

* ↑ EHAA - Agindua
* ↑ Fitxa
* ↑ Fitxa

## Kanpo estekak

* (Gaztelaniaz) Fitxa - www.coe.es
* Datuak: Q4697438
# Ainhoa Gozategi

Ainhoa Gozategi Abaurrea (Orio, Gipuzkoa, 1970eko apirilaren 20a) musikaria da.

## Ibilbidea

1990eko hamarkadan hasi zen musika munduan panderojole bezala bere anaia Asier Gozategi trikitilariarekin batera. Hainbat erromeria eta lehiaketatan parte hartu zuten.
1992an, anaiarekin eta beste kide batuzekin Gozategi musika taldea sortu zuen. Hamarkada osoan zehar arrakasta handia lortu zuen taldeak udako abestia izatea behin eta berriz lortuz. 2006 urtean Ainhoak taldea utzi zuen.
Taldeak, bigarren diskoari Ainhoa izena jarri zion.

## Erreferentzia

* ↑ (Gaztelaniaz) Biografia – Gozategi 25 Urte. (Noiz kontsultatua: 2020-04-17).
* ↑ (Gaztelaniaz) «Gozategi mostrará su historia y su prehistoria en el Victoria Eugenia» El Diario Vasco 2013-01-23 (Noiz kontsultatua: 2020-04-17).
* Datuak: Q90924769
# Ainhoa Güemes

Ainhoa Güemes Moreno (Bilbo, 1976ko urtarrilaren 8a) bizkaitar kazetaria eta berdintasun-teknikaria da.

## Bizitza

1976ko urtarrilaren 8an Bilbon jaioa, kazetaritzan lizentziaduna eta arte ederretan doktorea da. Feministaldia kultura feminista jaialdiaren sustatzaileetako bat da, Plazandreok emakumezkoen plataforma politikoak antolatuta.
* Datuak: Q48698645
# Ainhoa Hernández

Ainhoa Hernández Serrador (Barakaldo, Bizkaia, 1994ko apirilaren 27a) eskubaloi jokalaria da. Zuazo eskubaloi taldean jokatu zuen 2020an Errumaniara jokatzera joan arte.

## Bizitza

Futbolean hasi bazen ere, 13 urte zituela eskubaloira pasatzea erabaki zuen. Espainiako selekzioko beheko kategorietan jokatu ondoan, 19 urterekin selekzio absolutuaren deia jaso zuen, 2013ko Mediterraneoko Jokoetan aritzeko. 2015ean, Danimarkako Munduko Txapelketan jokatu zuen, eta 2016ko Olinpiar Jokoetan parte hartzeko hautatu zuten.
Klubari dagokionez, Barakaldoko Zuazon jokatu zuen, Espainiako Ohorezko Mailan. 2014-2015 denboraldian ligako golegile onenetako bat zen, 120 tantorekin.

### Errumaniara

Zuazon goxo eta gustura zegoen, baina 2020an hegan egiteko beharra sentitu zuen, pertsona eta kirolari moduan hazten jarraitzeko. Horretarako aukera paregabea sortu zitzaion Europako liga indartsuenetako batean jokatzea: Errumaniako Rapid Bukarest taldean eta bertan dihardu.
Ainhoaren esanetan:
   «Eskubaloiak indar handia dauka hemen; pabiloiak handiagoak dira, eta asteburuero bete egiten dira. Ederra da giro horrekin jokatzeko aukera izatea».

## Erreferentziak

* 1 2 Ainhoa Hernández. basqueteam.eus (Noiz kontsultatua: 2016-8-7).
* ↑ Dueñas convoca a la pivote Ainhoa Hernández como reserva para Río. cuatro.com 2016-7-29 (Noiz kontsultatua: 2016-8-5).
* Datuak: Q21694031
* Multimedia: Ainhoa Hernández / Q21694031
# Aintzilako bide-gurutzea

Aintzilako bide-gurutzea, Aintzilan (Nafarroa Beherea), dagoen kalbario moduko gurutzea da, Maldarroko bidearen eta Oxharreko bidearen artean dagoena. 1986ko abenduaren 12tik monumentu historiko izendapena du.
Gurutzea garai batean Santiago de Compostelara joaten ziren erromesek erabiltzen zuten hiru bideren bidegurutzean dago. Itxura denez, Aintzila herria bera ospitale baten inguruan eraikia da. Gurutzea bere jatorrizko tokitik kendu eta bidearen bestaldera mugitu zuten. Hiru mailako oinarri baten gainean dago. Zutarri laukizuzen gainean jarri dago, nahiz eta zutarri horren ertzak biribilduak izan diren. Gurutzea monolito bat da eta aurrealdean kristo bat dauka zizelkatua, eta haren inguruan, marko gisa, hiru gurutze hexagonal. Gurutzearen muturrak zabalagoak dira eta figurentzat lekua uzten dute.

## Erreferentziak

* 1 2 Mérimée, Frantziako Kultura Ministerioa. Aintzilako bide-gurutzea. .

## Kanpo estekak

* Datuak: Q22920542
* Multimedia: Croix de carrefour d'Aincille / Q22920542
# Aintzialde

Aintzialde Arizkungo auzoa da, Baztan udalerrikoa. 2022 hasieran, 48 biztanle zituen.

## Biztanleria

Aintzialdeko biztanleria :
| 1940 | 1950 | 1960 | 1970 | 1981 | 1991 | 2000 | 2010 | 2020 |
| 72 | 69 | 67 | 66 | 38 | 53 | 66 | 56 | 48 |

## Erreferentziak

* 1 2 Nomenclátor. Relación detallada de las entidades y núcleos de Población. nastat.navarra.es (Noiz kontsultatua: 2023-12-9).

## Kanpo estekak

* Datuak: Q12252943
# Aintziaga

Aintziaga edo Ahintziaga Mendebaldeko Pirinioetan dagoen mendi bat da, Nafarroa Garaia eta Nafarroa Beherea arteko mugan dagoena, zehazki Baztan eta Baigorriko udalerrien artean.

## Abiapuntuak

* Baigorritik (Ohikoa): 2 ordu eta 15 min.
* Izpegi mendatetik: Ordu bat eta 30 min.

## Ikus, gainera

* Nafarroa Behereko mendiak
* Nafarroa Garaiko mendiak

## Kanpo estekak

* Aintziaga luberri.net webgunean
* Datuak: Q2827423
# Aintzane Uria

Aintzane Uria Campo (Durango, Bizkaia, 1979ko apirilaren 12a) abeslaria, soinularia eta musika irakaslea da.

## Biografia

Ikasketa musikalak Bilboko Juan Crisostomo Arriaga kontserbatorioan burututa, hainbat musika-tresnarekin aritzen da: akordeoia, gitarra, panderoa…
1999tik Luhartz taldeko abeslaria da. Aldizkari batean irakurri ostean neska euskalduna behar zutela erromeria talde batean, kontaktuan jarri zenean ez zekien Luhartzekoei deitzen ari zenik, euron jarraitzailea zen arren.
Taldearen errepertorioa osatzen duten euskal musika tradizionaleko eta pop-rockaren klasikoak abesten ditu ekitaldi bakoitzean, eta Aintzanek berak sortutako abestiak ere badira taldeak jotzen dituenen artean.
Euskal Herriko Unibertsitatean Hezkuntza Musikala ikasitakoa da. Getxoko Txaramela Musika Eskolako irakasle, musika-hezkuntza eta akordeoia erakusten die gazte eta umeei. Musika ludikotasunetik hobeto ikasten dela sinistuta, txikiagoak musikara gerturatzeko, esaterako liburuei kantak sortzen dizkiete, ipuin musikatuan bihurtuz: umeek irudia ikusten dauden bitartean melodiara adi egoten dira eta interakzio maila ere altuagoa da bere ustez.

## Erreferentziak

* ↑ all_powerful_Oz. «Aintzane Uria: "Eusko Labeletik ez naiz inoiz irten!"» Gaztezulo (Noiz kontsultatua: 2023-12-31).
* ↑ (Gaztelaniaz) Aintzane Uria – Luhartz. (Noiz kontsultatua: 2023-12-31).
* ↑ «Irakaslegoa - Txaramela» txaramela.eus (Noiz kontsultatua: 2023-12-31).

## Kanpo estekak

* Datuak: Q124057387
# Aintzane Urkijo

Aintzane Urkijo Sagredo (Santurtzi, 1967ko urriaren 28a) Euzko Alderdi Jeltzaleko politikaria da. Santurtziko alkatea izan zen 2023. urtera arte.

## Biografia

Santurtzin jaio zen 1967ko urriaren 28an. Euskal Filologian lizentziatu zen Deustuko Unibertsitatean . Euskara irakaslea izan zen. Ezkonduta dago eta 3 seme-alaba ditu.
Santurtziko zinegotzi aukeratu zuten 2007an EAJrekin eta Turismoko zinegotzi delegatua (2007-2011) izendatu zuen Ricardo Ituarte-k Santurtziko alkate gisa. 2011an berriro hautatua izan zen eta zinegotzi ordezkaria izendatu zuten Gizarte Ekintza Udalean.
2015ean berriro hautatu zuten Santurtziko udalerrian, eta Ricardo Ituarteren ondorengoa izateko, Santurtziko lehen alkate emakumea izan zen, 2019an kargua berretsi zuen.

## Erreferentziak

* ↑ (Gaztelaniaz) «Aintzane Urkijo, la profesora que aprendió a llevar las riendas de su pueblo» El Correo 2019-06-05 (Noiz kontsultatua: 2020-02-28).
* ↑ «Santurtziko Udala - Alkatea eta zinegotziak» www.santurtzi.net (Noiz kontsultatua: 2020-02-28).
* ↑ (Gaztelaniaz) «Aintzane Urkijo reelegida alcaldesa de Santurtzi con los votos en blanco del PSE» ensanturtzi.com (Noiz kontsultatua: 2020-02-28).
* ↑ (Gaztelaniaz) Tele7. (2019-06-17). «Aintzane Urkijo continuará al frente del ayuntamiento de Santurtzi» Tele7 (Noiz kontsultatua: 2020-02-28).
* ↑ (Gaztelaniaz) «Aintzane Urkijo, reelegida alcaldesa de Santurtzi con los votos en blanco del PSE» El Correo 2019-06-15 (Noiz kontsultatua: 2020-02-28).
* ↑ (Gaztelaniaz) «El PNV gana-las-elecciones-en-santurtzi-con-diez-concejales» https://www.deia.eus/2019/05/26/especiales/hauteskundeak/el-pnv-gana-las-elecciones-en-santurtzi-con-diez-concejales- (Noiz kontsultatua: 2020-02-28).
* ↑ Sagredo, Aintzane Urkijo. «Partaidetza, guztion ahotsa» Berria (Noiz kontsultatua: 2020-02-28).
* Datuak: Q64863432
* Multimedia: Aintzane Urkijo / Q64863432
# Agintea eta kontrola

Agintea eta Kontrola (ingelesez, Command & Control edo, laburki, C2), inguru militarrean, agintea erabiltzea eta berariaz izendatutako agintari operatiboen gidaritza eta jarraipena da, misioa betetzeko esleitutako indarrei dagokienez. Aginteak aginte eta kontrol funtzioak betetzen ditu aginte eta kontrol sistema baten bidez. Definizio horrek hainbat ondorio ditu:
* Aginte eta Kontrol Zentroa da operazioaren burua (agintea). Operazioaren buruak egoera baloratu, erabakiak hartu eta ekintzak zuzentzen ditu.
* Agintearen eta Kontrolaren helburua misioa betetzea da. Agintearen eta Kontrolaren arrakasta-irizpide nagusia da nola laguntzen duen helburua lortzen. Beste irizpide batzuek indarra etorkizuneko operazioetarako posizionatzea eta baliabideak modu eraginkorragoan erabiltzea ekar dezakete.
* Agintea eta kontrola indarretara, borrokari eta borroka-funtzioei laguntzera bideratuta dago. Bestela esanda, indarrak dira Agintearen eta Kontrolaren xedea.
* Agintariak agintea eta indarren zuzendaritza erabiltzen ditu aginte eta laguntza harremanak ezarriz.
* Aginteak baliabideak erabili eta antolatu behar ditu agintea eta kontrola betetzeko. Aginteak baliabide horiek erabiltzen ditu indarra prestatzeko eta gauzatzeko operazioak etengabe planifikatu eta baloratzeko.
* Aginte eta Kontrol Sistemak informazioa kudeatzen du egoeraren mapa komun bat sortu eta zabaltzeko (ingelesez, Common Operational Picture edo, laburki, COP) aginteari, haren Estatu Nagusiari eta mendeko indarrei.

## NATOren eta Australiako defentsa-indarren definizioak

1988ko NATOren definizio bat da agintea eta kontrola helburu komun bat betetzeko esleitutako baliabideen gainean behar bezala izendatutako pertsona batek agintea eta zuzendaritza erabiltzea direla. Australiako defentsa-indarren definizioa NATOren antzekoa da, eta azpimarratzen du C2 sistemak ahalmena ematen diela esleitutako indarren gaineko agintea eta legezko zuzendaritza betetzeko izendatutako langileei, misioak eta lanak betetzeko. Doktrina australiarrak honela jarraitzen du: "Terminologia eta definizio adostuak erabiltzea funtsezkoa da C2ren edozein sistemarentzat eta doktrina bat eta prozedura bateratu batzuk garatzeko". Nazioartean nolabaiteko adostasuna duten definizioak aurki daitezke hor, nahiz eta guztiek ez dituzten esanahi bereko terminoak erabiltzen.

## Erreferentziak

* ↑ Field Manual 6-0, Mission Command: Command and Control of Army Forces, Headquarters United States Army, Department of the Army, Washington, DC, 2003
* ↑ Vassiliou, Marius, David S. Alberts, and Jonathan R. Agre (2015). "C2 Re-Envisioned: the Future of the Enterprise." New York: CRC Press.
* 1 2 ADDP 00.1 Command and Control. Commonwealth of Australia 27 May 2009, 1–2 or..

## Ikus gainera

* Gerra-lainoa

## Kanpo estekak

* (Ingelesez) Understanding Command and Control, D. S. Alberts eta R. E. Hayesen testua (2006)
* Datuak: Q21662260
* Multimedia: Command and control / Q21662260
# Agios Athanasios (Zipre)

Agios Athanasios (grezieraz: Άγιος Αθανάσιος) Limasolgo barrutian dagoen Zipreko udalerri independentea da. Eskualdeko hiriburutik (Limasol) 3 kilometrora kokatzen da eta Alexandriako Atanasiogatik du izena. Hiriko auzo bat bezala funtzionaten du.

## Historia

Agios Athanasios nekazal kokaleku txiki bezala sortu zen, eta 1974ko turkiar inbasioaren ostean, errefuxiatuen immigrazio handia jaso zuen. Kalkulatzen da 6.000 errefuxiatu inguru bizi direla hirian. Udalerria Limasol barrutiko industrialdea da.

## Kanpo estekak

* Datuak: Q3606577
* Multimedia: Agios Athanasios, Cyprus / Q3606577
# Agintearen zabalera

Giza baliabideen kudeaketan, agintearen zabalera edo kontrolaren zabalera erakunde bateko kargu edo arduradun batek bere ardurapean dituen pertsona kopurua da. Agintaren zabalera hobezinari buruzko adostasunik ez dago: aspaldian 1-4 (arduradun bat - lau ardurapeko) erlazioak jotzen ziren egokitzat, baina egun 1-10 erlazioak ere ontzat ematen dira, informazioaren teknologiak kontrolerako eman dituen aukerak ikusita. Edonola ere, staff, lan-talde eta mendekotasun-harreman zuzen eta iraunkor batez kudeaturik ez dauden erakunde eta proiektuetan, agintearen zabalera kontzeptuaren baliagarritasuna galdu egiten dela hartu behar kontuan.

## Kanpo estekak

* Datuak: Q1816351
# Agip

Agip (Azienda generale italiana petroliren akronimoa) gasolio eta diesel ekoizten eta banatzen zituen enpresa italiarra da. 1926an Italiako Gobernuak sortua, egun Eni enpresaren barnean dago.
Agipek Fiumen petrolio-findegi bat izan zuen eta 1936an Porto Margheran, Volpi di Misurataren jabea, findegi bat hartu zuen.

## Kanpo estekak

* Datuak: Q377915
* Multimedia: Agip / Q377915
# Aginte (bideo-jokoa)

Agintea (ingelesez: gamepad) bideo-joko batekin elkarrekintzan aritzeko erabiltzen den periferiko bat da, dela kontsola batean, dela ordenagailu batean. Aginteak jokoaren elementuekin mugitzeko eta elkarreragiteko aukera ematen du, pantaila edo telebista bati esker bistaratu daitezkeen helburuak betetzeko beharrezkoak diren ekintzak egiteko.
1960ko hamarkadan Lehen kontsolaren sorkuntzarekin batera, lehen agintea garatu zuten. Aginte bat izan zuen lehen kontsola NES izan zen. Aurretik, Ralph Baer Odyssey sistemaren sortzaileak bi parte-hartzaileen arteko jokoentzat joystick pare bat asmatu zituen. Agintearen diseinu modernoa (d-pad) Gunpei Yokoik garatu zuen Game & Watcheko Donkey Kong joko eramangarrirako.

## Erreferentziak

* ↑ «CES '08: Nintendo wins second Emmy - GameSpot.com» archive.is 2013-1-2.

## Kanpo estekak

* Datuak: Q273140
* Multimedia: Gamepads / Q273140
# Agios Nikolaos (Kreta)

Agios Nikolaos (grezieraz: Άγιος Νικόλαος, "San Nikolas") Greziako Kreta uharteko kostaldeko hiria da.
Kreta uharteko hiriburua den Heraklionen ekialdean kokaturik dago eta 20.000 biztanle inguru du eta Lasiti prefekturaren hiriburua da. Turismo handiko hiria da eta berezitasun handienetariko bat hiri erdian ur gaziko laku bat duela da.

## Klima

Klima mediterraneoa du baina uhartearen iparraldean egoetan hegoaldean baino hezeagoa da eguzki izpien intzidentzia txikiagoa duelako
Datu klimatikoak (Agios Nikolaos) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 15 | 15 | 17 | 20 | 23 | 27 | 29 | 29 | 27 | 24 | 20 | 17 | 22 |
| Batez besteko tenperatura minimoa (°C) | 8 | 8 | 9 | 12 | 15 | 19 | 22 | 22 | 19 | 17 | 13 | 11 | 15 |
| Iturria: worldweatheronline ||||||||||||||

## Pertsonaia ezagunak

* Nikos Kunduros, zinema zuzendaria.

## Erreferentziak

* ↑ (Ingelesez) worldweatheronline. Climate of Agios Nikolaos, Crete. .

## Kanpo estekak

* (Ingelesez) Agios Nikolaos udaletxeko webgunea
* (Ingelesez) Agios Nikolaos marinaren webgunea
* Datuak: Q211463
* Multimedia: Agios Nikolaos, Crete / Q211463